ધ્યેય પાસે આ સવાલનો જવાબ ન હતો. કશિશ આ બાબતમાં એકદમ સાચી હતી. કશિશ સાથે જે થયું તે પોતાની સાથે થયું હોત તો પોતે પણ કદાચ આવું જ કર્યું હોત! છતાં ય એ ઇચ્છતો હતો કે કશિશ પોલીસ કમ્પ્લેઇન ન કરે! આખરે પોતાના જ સગાં-વહાલાં સામે બાથ ભીડવી એ સહેલું કામ નથી. આવેશમાં આવીને કશિશ કેસ તો કરી નાંખશે, પણ પછી ચોક્કસ પસ્તાશે. એટલે એને રોકવી જોઈએ. એ સાથે જ ધ્યેયના મનમાં એક નામ ઝબક્યું કે કોણ કશિશને આ પગલું લેતાં અટકાવી શકે. એટલે પછી એણે કોઈ દલીલ કરવાનું ટાળ્યું.